CELEX: 32022D0498
Language: et
Date: 2022-03-22 00:00:00
Title: Komisjoni rakendusotsus (EL) 2022/498, 22. märts 2022, millega muudetakse rakendusotsust (EL) 2020/167 seoses laviiniohvrite detekteerimisseadmeid, majakaid, satelliitside maajaamu ja -süsteeme, liikuva maaside maajaamu, liikuva mereside maajaamu, IMT kärgsidevõrkude seadmeid, paikseid raadiosüsteeme, maapealse digitelevisiooni raadiosaatjaid, süsteeme mobiilsidele lennuki pardal, multi-gigabit/s raadioseadmeid, raadioringhäälingu vastuvõtjaid, raadiosagedusliku magnetkontuuri juhtseadmeid, seire primaarradareid ja TETRA raadioseadmeid käsitlevate harmoneeritud standarditega (EMPs kohaldatav tekst)

29.3.2022   
               
               
                  ET
               
               
                  Euroopa Liidu Teataja
               
               
                  L 101/34
               
            
         KOMISJONI RAKENDUSOTSUS (EL) 2022/498,
         22. märts 2022,
         millega muudetakse rakendusotsust (EL) 2020/167 seoses laviiniohvrite detekteerimisseadmeid, majakaid, satelliitside maajaamu ja -süsteeme, liikuva maaside maajaamu, liikuva mereside maajaamu, IMT kärgsidevõrkude seadmeid, paikseid raadiosüsteeme, maapealse digitelevisiooni raadiosaatjaid, süsteeme mobiilsidele lennuki pardal, multi-gigabit/s raadioseadmeid, raadioringhäälingu vastuvõtjaid, raadiosagedusliku magnetkontuuri juhtseadmeid, seire primaarradareid ja TETRA raadioseadmeid käsitlevate harmoneeritud standarditega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Vastavalt Euroopa Parlamendi ja nõukogu direktiivi 2014/53/EL (2) artiklile 16 eeldatakse, et raadioseadmed, mis vastavad harmoneeritud standarditele või nende osadele, mille viited on avaldatud Euroopa Liidu Teatajas, on vastavuses kõnealuse direktiivi artiklis 3 sätestatud oluliste nõuetega, mida nimetatud harmoneeritud standardid või nende osad käsitlevad.
                  
               
                     (2)
                  
                  
                     Komisjon esitas oma rakendusotsusega C(2015) 5376 (3) Euroopa Elektrotehnika Standardikomiteele (Cenelec) ja Euroopa Telekommunikatsioonistandardite Instituudile (ETSI) taotluse raadioseadmete harmoneeritud standardite koostamise ja läbivaatamise kohta, et toetada direktiivi 2014/53/EL (edaspidi „taotlus“).
                  
               
                     (3)
                  
                  
                     Taotluse alusel koostas ETSI järgmised uued harmoneeritud standardid: EN 300 718–1 V2.2.1 laviiniohvrite detekteerimisseadmete kohta, EN 303 345–3 V1.1.1 ja EN 303 345–4 V1.1.1 raadioringhäälingu vastuvõtjate kohta, EN 303 348 V1.2.1 raadiosagedusliku magnetkontuuri juhtseadmete kohta, EN 303 364–2 V1.1.1 seire primaarradarite kohta, EN 303 372–1 V1.2.1, EN 303 372–2 V1.2.1, EN 303 413 V1.2.1, EN 303 980 V1.2.1 ja EN 303 981 V1.2.1 satelliitside jaamade ja -süsteemide kohta ning EN 303 758 V1.1.1 TETRA raadioseadmete kohta.
                  
               
                     (4)
                  
                  
                     Taotluse alusel vaatas ETSI läbi järgmised harmoneeritud standardid: EN 301 444 V2.1.2, EN 301 908–15 V11.1.2, EN 302 296–2 V1.2.1, EN 302 480 V2.1.2 ja EN 302 567 V1.2.1, mille viited on avaldatud Euroopa Liidu Teataja C-seerias komisjoni teatisega 2018/C 326/04 (4). Selle tulemusena võeti vastu järgmised läbivaadatud harmoneeritud standardid: EN 301 444 V2.2.1 satelliitside jaamade ja -süsteemide kohta, EN 301 908–15 V15.1.1 IMT kärgsidevõrkude kohta, EN 302 296 V2.2.1 maapealse digitelevisiooni raadiosaatjate kohta, EN 302 480 V2.2.1 süsteemide kohta mobiilsidele lennuki pardal ja EN 302 567 V2.2.1 multi-gigabit/s raadioseadmete kohta.
                  
               
                     (5)
                  
                  
                     Taotluse alusel vaatas ETSI läbi ka järgmised harmoneeritud standardid rahvusvahelise mobiilside (IMT) kärgsidevõrkude kohta: EN 301 908–1 V13.1.1, EN 301 908–14 V13.1.1 ja EN 301 908–18 V13.1.1, mille viited on lisatud komisjoni rakendusotsuse (EL) 2020/167 (5) I lisasse. Selle tulemusena võeti vastu järgmised läbivaadatud harmoneeritud standardid: EN 301 908–1 V15.1.1, EN 301 908–14 V15.1.1 ja EN 301 908–18 V15.1.1. Peale selle vaatas ETSI läbi paikseid raadiosüsteeme käsitleva harmoneeritud standardi EN 302 217–2 V3.2.2, mille viide on lisatud rakendusotsuse (EL) 2020/167 II lisasse. Selle tulemusena võeti vastu läbivaadatud harmoneeritud standard EN 302 217–2 V3.3.1.
                  
               
                     (6)
                  
                  
                     Komisjon hindas koos ETSIga, kas kõnealused uued ja läbivaadatud harmoneeritud standardid vastavad taotlusele.
                  
               
                     (7)
                  
                  
                     Harmoneeritud standardid EN 301 908–14 V15.1.1, EN 301 908–15 V15.1.1, EN 301 908–18 V15.1.1, EN 302 217–2 V3.3.1, EN 302 480 V2.2.1, EN 302 567 V2.2.1, EN 303 345–3 V1.1.1, EN 303 345–4 V1.1.1, EN 303 348 V1.2.1, EN 303 372–2 V1.2.1, EN 303 413 V1.2.1 ja EN 303 758 V1.1.1 vastavad olulistele nõuetele, mida nad peaksid hõlmama ja mis on sätestatud direktiivi 2014/53/EL artiklis 3. Seepärast on asjakohane avaldada viited nendele standarditele Euroopa Liidu Teatajas.
                  
               
                     (8)
                  
                  
                     Harmoneeritud standardi EN 300 718–1 V2.2.1 punkti 5.1.3.1 viimases lauses ei täpsustata kõiki kontrollimehhanismide tingimusi, mis võimaldab selles sätestatud spetsifikatsioonide subjektiivset tõlgendamist. Lisaks ei ole selles standardis sätestatud nõudeid kõrvalkanali signaali mahasurumisele, mis on üks kahjulike raadiohäirete tekitamisega seotud vastuvõtuparameeter. Seetõttu tuleks viide sellele harmoneeritud standardile avaldada Euroopa Liidu Teatajas piiranguga.
                  
               
                     (9)
                  
                  
                     Harmoneeritud standardi EN 301 444 V2.2.1 punkti 5.2.1 teises lõigus ei ole sätestatud ühtegi kontrollikriteeriumi standardis sätestatud tehniliste nõuete täitmise kohta, mis põhjustab tulemustes ebakindlust. Lisaks on punktis 5.2.2.3.1 sätestatud seadme paigaldamise tehnilised nõuded, mis ei ole harmoneeritud standardi eesmärk. Peale selle võimaldab standard punkti 5.2.3 esimese lõigu, punkti 5.2.4 esimese lõigu ja punkti 5.2.5 esimese lõigu kohaselt muuta seadet katsetamise otstarbel, mis võib kaasa tuua ebatäpseid tulemusi ja põhjustada suurt ebakindlust. Seetõttu tuleks viide sellele harmoneeritud standardile avaldada Euroopa Liidu Teatajas piiranguga.
                  
               
                     (10)
                  
                  
                     Harmoneeritud standardi EN 301 908–1 V15.1.1 punkti 5.3.2.1 märkuses 3 on tootjal lubatud valida alternatiivne katsemeetod, mis erineb standardis sätestatud katsemeetodist. See võib kaasa tuua erinevusi katsetulemustes ja põhjustab õiguskindlusetust. Seetõttu tuleks viide sellele harmoneeritud standardile avaldada Euroopa Liidu Teatajas piiranguga.
                  
               
                     (11)
                  
                  
                     Harmoneeritud standardi EN 302 296 V2.2.1 punktis 5.4.2.5 on kirjeldatud sidestusseadmega varustatud ebatäpset katsestendi, mis põhjustab suurt ebakindlust katsetulemuste osas. Seetõttu tuleks viide sellele harmoneeritud standardile avaldada Euroopa Liidu Teatajas piiranguga.
                  
               
                     (12)
                  
                  
                     Harmoneeritud standardi EN 303 364–2 V1.1.1 punktides 4.2.1.4 ja 5.3.1.5 on kirjeldatud saatja ja antenni vahelise võimsussiirde erijuhtu WR284/WG10/R32 lainejuhtide abil, mis tähendab, et hõlmatud on vaid osa oluliste nõuete ulatusest. Seetõttu tuleks viide sellele harmoneeritud standardile avaldada Euroopa Liidu Teatajas piiranguga.
                  
               
                     (13)
                  
                  
                     Harmoneeritud standardi EN 303 372–1 V1.2.1 punktis 4.3.5 on sätestatud, et standardit ei kohaldata teatavatel tehnilistel tingimustel, kus puuduvad meetmed kahjulike raadiohäirete vältimiseks. See võib põhjustada kahjulikke häireid satelliitvõrkudes ja muudes teenustes. Seetõttu tuleks viide sellele harmoneeritud standardile avaldada Euroopa Liidu Teatajas piiranguga.
                  
               
                     (14)
                  
                  
                     Harmoneeritud standardi EN 303 980 V1.2.1 punkti 6.1.1 teise lause kohaselt on tootjal lubatud valida alternatiivne katsemeetod, mis erineb standardis sätestatud katsemeetodist. See võib kaasa tuua erinevusi katsetulemustes ja põhjustada õiguskindlusetust. Seetõttu tuleks viide sellele harmoneeritud standardile avaldada Euroopa Liidu Teatajas piiranguga.
                  
               
                     (15)
                  
                  
                     Harmoneeritud standardi EN 303 981 V1.2.1 punkti 6.1.1 teise lause kohaselt on tootjal lubatud valida alternatiivne katsemeetod, mis erineb standardis sätestatud katsemeetodist. See võib kaasa tuua erinevusi katsetulemustes ja põhjustada õiguskindlusetust. Seetõttu tuleks viide sellele harmoneeritud standardile avaldada Euroopa Liidu Teatajas piiranguga.
                  
               
                     (16)
                  
                  
                     Rakendusotsuse (EL) 2020/167 I lisas on loetletud raadioseadmeid käsitlevate harmoneeritud standardite viited, mis on koostatud direktiivi 2014/53/EL toetuseks ja mis on avaldatud Euroopa Liidu Teatajas, ning selle rakendusotsuse II lisas on loetletud selliste harmoneeritud standardite viited, mis on avaldatud Euroopa Liidu Teatajas piiranguga.
                  
               
                     (17)
                  
                  
                     Selleks et direktiivi 2014/53/EL toetuseks koostatud harmoneeritud standardid oleksid loetletud ühes õigusaktis, tuleb viited harmoneeritud standarditele EN 301 908–14 V15.1.1, EN 301 908–15 V15.1.1, EN 301 908–18 V15.1.1, EN 302 217–2 V3.3.1, EN 302 480 V2.2.1, EN 302 567 V2.2.1, EN 303 345–3 V1.1.1, EN 303 345–4 V1.1.1, EN 303 348 V1.2.1, EN 303 372–2 V1.2.1, EN 303 413 V1.2.1 ja EN 303 758 V1.1.1 lisada rakendusotsuse (EL) 2020/167 I lisasse ning viited harmoneeritud standarditele EN 300 718–1 V2.2.1, EN 301 444 V2.2.1, EN 301 908–1 V15.1.1, EN 302 296 V2.2.1, EN 303 364–2 V1.1.1, EN 303 372–1 V1.2.1, EN 303 980 V1.2.1 ja EN 303 981 V1.2.1 lisada selle rakendusotsuse II lisasse.
                  
               
                     (18)
                  
                  
                     Harmoneeritud standarditega EN 301 444 V2.2.1, EN 301 908–1 V15.1.1, EN 301 908–14 V15.1.1, EN 301 908–15 V15.1.1, EN 301 908–18 V15.1.1, EN 302 217–2 V3.3.1, EN 302 296 V2.2.1, EN 302 480 V2.2.1 ja EN 302 567 V2.2.1 asendatakse vastavalt harmoneeritud standardid EN 301 444 V2.1.2, EN 301 908–1 V13.1.1, EN 301 908–14 V13.1.1, EN 301 908–15 V11.1.2, EN 301 908–18 V13.1.1, EN 302 217–2 V3.2.2, EN 302 296–2 V1.2.1, EN 302 480 V2.1.2 ja EN 302 567 V1.2.
                  
               
                     (19)
                  
                  
                     Seepärast on vaja Euroopa Liidu Teataja C-seeriast (6) kustutada viited harmoneeritud standarditele EN 301 444 V2.1.2, EN 301 908–15 V11.1.2, EN 302 296–2 V1.2.1, EN 302 480 V2.1.2 ja EN 302 567 V1.2.1. Rakendusotsuse (EL) 2020/167 III lisas on loetletud raadioseadmeid käsitlevate harmoneeritud standardite viited, mis on koostatud direktiivi 2014/53/EL toetuseks ja mis kustutatakse Euroopa Liidu Teataja C-seeriast. Seega on asjakohane lisada nimetatud viited kõnealusesse lisasse.
                  
               
                     (20)
                  
                  
                     Samuti on vaja Euroopa Liidu Teataja L-seeriast kustutada viited harmoneeritud standarditele EN 301 908–1 V13.1.1, EN 301 908–14 V13.1.1, EN 301 908–18 V13.1.1 ja EN 302 217–2 V3.2.2. Seepärast on asjakohane need viited rakendusotsuse (EL) 2020/167 I ja II lisast kustutada.
                  
               
                     (21)
                  
                  
                     Selleks et anda tootjatele piisavalt aega, et valmistuda harmoneeritud standardite EN 301 444 V2.2.1, EN 301 908–1 V15.1.1, EN 301 908–14 V15.1.1, EN 301 908–15 V15.1.1, EN 301 908–18 V15.1.1, EN 302 217–2 V3.3.1, EN 302 296 V2.2.1, EN 302 480 V2.2.1 ja EN 302 567 V2.2.1 kohaldamiseks, on vaja harmoneeritud standardite EN 301 444 V2.1.2, EN 301 908–1 V13.1.1, EN 301 908–14 V13.1.1, EN 301 908–15 V11.1.2, EN 301 908–18 V13.1.1, EN 302 217–2 V3.2.2, EN 302 296–2 V1.2.1, EN 302 480 V2.1.2 ja EN 302 567 V1.2.1 viidete kustutamine edasi lükata.
                  
               
                     (22)
                  
                  
                     Seepärast tuleks rakendusotsust (EL) 2020/167 vastavalt muuta.
                  
               
                     (23)
                  
                  
                     Harmoneeritud standardi järgimine lubab alates selle standardi viite Euroopa Liidu Teatajas avaldamise kuupäevast eeldada vastavust asjaomastele olulistele nõuetele, mis on sätestatud liidu ühtlustamisõigusaktides. Käesolev otsus peaks seega jõustuma kiiremas korras,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsust (EL) 2020/167 muudetakse järgmiselt:
            
                        1)
                     
                     
                        I lisa muudetakse vastavalt käesoleva otsuse I lisale;
                     
                  
                        2)
                     
                     
                        II lisa muudetakse vastavalt käesoleva otsuse II lisale;
                     
                  
                        3)
                     
                     
                        III lisa muudetakse vastavalt käesoleva otsuse III lisale.
                     
                  
         
            Artikkel 2
            Käesolev otsus jõustub Euroopa Liidu Teatajas avaldamise päeval.
         
         
            Brüssel, 22. märts 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 16. aprilli 2014. aasta direktiiv 2014/53/EL raadioseadmete turul kättesaadavaks tegemist käsitlevate liikmesriikide õigusaktide ühtlustamise kohta ja millega tunnistatakse kehtetuks direktiiv 1999/5/EÜ (ELT L 153, 22.5.2014, lk 62).
         
            (3)  Komisjoni 4. augusti 2015. aasta rakendusotsus C(2015) 5376 Euroopa Parlamendi ja nõukogu direktiivi 2014/53/EL toetava standardimistaotluse kohta, mis esitatakse Euroopa Elektrotehnika Standardimiskomiteele ja Euroopa Telekommunikatsioonistandardite Instituudile seoses raadioseadmetega.
         
            (4)  Komisjoni teatis seoses Euroopa Parlamendi ja nõukogu direktiivi 1999/5/EÜ (raadioseadmete ja telekommunikatsioonivõrgu lõppseadmete ning nende nõuetekohasuse vastastikuse tunnustamise kohta) ning Euroopa Parlamendi ja nõukogu direktiivi 2014/53/EL (raadioseadmete turul kättesaadavaks tegemist käsitlevate liikmesriikide õigusaktide ühtlustamise kohta ja millega tunnistatakse kehtetuks direktiiv 1999/5/EÜ) rakendamisega (liidu ühtlustamisaktide kohaste ühtlustatud standardite pealkirjade ja viidete avaldamine) (ELT C 326, 14.9.2018, lk 114).
         
            (5)  Komisjoni 5. veebruari 2020. aasta rakendusotsus (EL) 2020/167 Euroopa Parlamendi ja nõukogu direktiivi 2014/53/EL toetuseks koostatud raadioseadmeid käsitlevate harmoneeritud standardite kohta (ELT L 34, 6.2.2020, lk 46).
         
            (6)  ELT C 326, 14.9.2018, lk 114.
      
      
         
            I LISA
            Rakendusotsuse (EL) 2020/167 I lisa muudetakse järgmiselt:
            
                        1)
                     
                     
                        kanne 4 jäetakse välja;
                     
                  
                        2)
                     
                     
                        lisatakse järgmine kanne 4a:
                        
                                    „4a.
                                 
                                 
                                    EN 301 908–15 V15.1.1
                                    IMT kärgsidevõrgud; Raadiospektrile juurdepääsu harmoneeritud standard; Osa 15: E-UTRA FDD repiiterid“
                                 
                              
                  
                        3)
                     
                     
                        kanne 6 jäetakse välja;
                     
                  
                        4)
                     
                     
                        lisatakse järgmine kanne 6a:
                        
                                    „6a.
                                 
                                 
                                    EN 301 908–14 V15.1.1
                                    IMT kärgsidevõrgud; Raadiospektrile juurdepääsu harmoneeritud standard; Osa 14: E-UTRA baasjaamad (BS)“
                                 
                              
                  
                        5)
                     
                     
                        kanne 7 jäetakse välja;
                     
                  
                        6)
                     
                     
                        lisatakse järgmine kanne 7a:
                        
                                    „7a.
                                 
                                 
                                    EN 301 908–18 V15.1.1
                                    IMT kärgsidevõrgud; Raadiospektrile juurdepääsu harmoneeritud standard; Osa 18: E-UTRA, UTRA ja GSM/EDGE multistandard raadio (MSR) baasjaam (BS); versioon 15“
                                 
                              
                  
                        7)
                     
                     
                        lisatakse järgmised kanded:
                        
                                    
                                       Nr
                                    
                                 
                                 
                                    
                                       Viide standardile
                                    
                                 
                              
                                    „12.
                                 
                                 
                                    EN 302 217–2 V3.3.1
                                    Paiksed raadiosüsteemid; Raadioliinide seadmete ja antennide karakteristikud ja nõuded; Osa 2: Raadiosagedusalades 1–86 GHz töötavad digitaalsüsteemid; Raadiospektrile juurdepääsu harmoneeritud standard
                                 
                              
                                    13.
                                 
                                 
                                    EN 302 480 V2.2.1
                                    Süsteemid mobiilsidele lennuki pardal (MCOBA); Raadiospektrile juurdepääsu harmoneeritud standard
                                 
                              
                                    14.
                                 
                                 
                                    EN 302 567 V2.2.1
                                    Raadiosagedusalas 60 GHz töötavad multi-gigabit/s raadioseadmed
                                 
                              
                                    15.
                                 
                                 
                                    EN 303 345–3 V1.1.1
                                    Raadioringhäälingu vastuvõtjad; Osa 3: FM raadioringhäälingu vastuvõtjad
                                 
                              
                                    16.
                                 
                                 
                                    EN 303 345–4 V1.1.1
                                    Raadioringhäälingu vastuvõtjad; Osa 4: DAB raadioringhäälingu vastuvõtjad
                                 
                              
                                    17.
                                 
                                 
                                    EN 303 348 V1.2.1
                                    Raadiosagedusliku magnetkontuuri kuni 45 A juhtseade sagedustel 10 Hz kuni 9 kHz
                                 
                              
                                    18.
                                 
                                 
                                    EN 303 372–2 V1.2.1
                                    Satelliitside maajaamad ja süsteemid (SES); Satelliit-ringhäälingu vastuvõtjad; Osa 2: Siseseade
                                 
                              
                                    19.
                                 
                                 
                                    EN 303 413 V1.2.1
                                    Satelliitside maajaamad ja süsteemid (SES); Ülemaailmse satelliitnavigatsioonisüsteemi (GNSS) vastuvõtjad; Sagedusalades 1 164  – 1 300  MHz ja 1 559  – 1 610  MHz töötavad raadioseadmed
                                 
                              
                                    20.
                                 
                                 
                                    EN 303 758 V1.1.1
                                    TETRA raadioseadmed, mis kasutavad vahelduvat mähisjoone modulatsiooni ja kanalilaiust 25 kHz, 50 kHz, 100 kHz või 150 kHz.“
                                 
                              
                  
      
      
         
            II LISA
            Rakendusotsuse (EL) 2020/167 II lisa muudetakse järgmiselt:
            
                        1)
                     
                     
                        kanne 5 jäetakse välja;
                     
                  
                        2)
                     
                     
                        lisatakse järgmised kanded:
                        
                                    
                                       Nr
                                    
                                 
                                 
                                    
                                       Viide standardile
                                    
                                 
                              
                                    „14.
                                 
                                 
                                    EN 300 718–1 V2.2.1
                                    Sagedusel 457 kHz töötavad laviiniohvrite detekteerimisseadmed; Saate – vastuvõtu süsteemid; Osa 1: Raadiospektrile juurdepääsu harmoneeritud standard
                                    
                                       Märkus 1: selle harmoneeritud standardi järgimine ei anna alust eeldada vastavust direktiivi 2014/53/EL artikli 3 lõikes 2 sätestatud olulisele nõudele, kui kohaldatakse selle standardi punkti 5.1.3.1 viimast lauset.
                                    
                                       Märkus 2: see harmoneeritud standard ei anna alust eeldada vastavust seoses kõrvalsageduse signaali summutusega.
                                 
                              
                                    15.
                                 
                                 
                                    EN 301 444 V2.2.1
                                    Satelliitside maajaamad ja süsteemid (SES); Sagedusalades 1,5 GHz ja 1,6 GHz kõne- ja/või andmeedastust võimaldavad liikuva maaside maajaamad (LMES) ja liikuva mereside maajaamad (MMES)
                                    
                                       Märkus: selle harmoneeritud standardi järgimine ei anna alust eeldada vastavust direktiivi 2014/53/EL artikli 3 lõikes 2 sätestatud olulisele nõudele, kui kohaldatakse üht alljärgnevatest sätetest:
                                    
                                                a)
                                             
                                             
                                                selle standardi punkti 5.2.1 teist lõiku;
                                             
                                          
                                                b)
                                             
                                             
                                                selle standardi punkti 5.2.2.3.1;
                                             
                                          
                                                c)
                                             
                                             
                                                selle standardi punkti 5.2.3 esimest lõiku;
                                             
                                          
                                                d)
                                             
                                             
                                                selle standardi punkti 5.2.4 esimest lõiku;
                                             
                                          
                                                e)
                                             
                                             
                                                selle standardi punkti 5.2.5 esimest lõiku.
                                             
                                          
                              
                                    16.
                                 
                                 
                                    EN 301 908–1 V15.1.1
                                    IMT kärgsidevõrgud; Raadiospektrile juurdepääsu harmoneeritud standard; Osa 1: Sissejuhatus ja üldised nõuded
                                    
                                       Märkus: selle harmoneeritud standardi järgimine ei anna alust eeldada vastavust direktiivi 2014/53/EL artikli 3 lõikes 2 sätestatud olulisele nõudele, kui kohaldatakse selle standardi punkti 5.3.2.1 märkust 3.
                                 
                              
                                    17.
                                 
                                 
                                    EN 302 296 V2.2.1
                                    Maapealse digitelevisiooni raadiosaatjad
                                    
                                       Märkus: selle harmoneeritud standardi järgimine ei anna alust eeldada vastavust direktiivi 2014/53/EL artikli 3 lõikes 2 sätestatud olulisele nõudele, kui selle standardi punktis 5.4.2.5 sätestatud katse läbiviimisel kasutatakse sidestusseadet.
                                 
                              
                                    18.
                                 
                                 
                                    EN 303 364–2 V1.1.1
                                    Seire primaarradar (PSR); Raadiospektrile juurdepääsu harmoneeritud standard; Osa 2: Lennujuhtimise (ATC) PSR sensorid, mis töötavad sagedusvahemikus 2 700  MHz kuni 3 100  MHz (sagedusriba S)
                                    
                                       Märkus: viidates selle harmoneeritud standardi punktidele 4.2.1.4 ja 5.3.1.5, ei anna selle harmoneeritud standardi järgimine alust eeldada vastavust direktiivi 2014/53/EL artikli 3 lõikes 2 sätestatud olulisele nõudele seadmete puhul, milles ei ole kasutatud kombineeritud WR284/WG10/R32 lainejuhte võimsuse ülekandmiseks saatja ja antenni vahel.
                                 
                              
                                    19.
                                 
                                 
                                    EN 303 372–1 V1.2.1
                                    Satelliitside maajaamad ja süsteemid (SES); Satelliit-ringhäälingu vastuvõtjad; Osa 1: Välisseade vastuvõtusagedusega 10,7 GHz kuni 12,75 GHz
                                    
                                       Märkus: selle harmoneeritud standardi järgimine ei anna alust eeldada vastavust direktiivi 2014/53/EL artikli 3 lõikes 2 sätestatud olulisele nõudele, kui kohaldatakse selle standardi punkti 4.3.5 alljärgnevat lauset: „Seda nõuet ei kohaldata, kui välisseade on projekteeritud konkreetse satelliidivõrgu jaoks, mis kasutab mõlemat polarisatsiooni.“
                                 
                              
                                    20.
                                 
                                 
                                    EN 303 980 V1.2.1
                                    Satelliitside maajaamad ja süsteemid (SES); Saatesagedusel 11 GHz – 14 GHz mittegeostatsionaarorbiidil satelliidisüsteemidega (NEST) suhtlevad statsionaarsed ja liikuvad maajaamad
                                    
                                       Märkus: selle harmoneeritud standardi järgimine ei anna alust eeldada vastavust direktiivi 2014/53/EL artikli 3 lõikes 2 sätestatud olulisele nõudele, kui kohaldatakse selle standardi punkti 6.1.1 teist lauset.
                                 
                              
                                    21.
                                 
                                 
                                    EN 303 981 V1.2.1
                                    Kosmoseside maajaamad ja süsteemid (SES); Saatesagedusel 11 GHz – 14 GHz mittegeostatsionaarorbiidil laiaribaliste kosmoseside süsteemidega (WBES) suhtlevad statsionaarsed ja liikuvad maajaamad
                                    
                                       Märkus: selle harmoneeritud standardi järgimine ei anna alust eeldada vastavust direktiivi 2014/53/EL artikli 3 lõikes 2 sätestatud olulisele nõudele, kui kohaldatakse selle standardi punkti 6.1.1 teist lauset.“
                                 
                              
                  
      
      
         
            III LISA
            Rakendusotsuse (EL) 2020/167 III lisasse lisatakse järgmised kanded.
            
               
                           
                              Nr
                           
                        
                        
                           
                              Viide standardile
                           
                        
                        
                           
                              Kustutamise kuupäev
                           
                        
                     
                           „22.
                        
                        
                           EN 301 444 V2.1.2
                           Satelliitside maajaamad ja süsteemid (SES); Raadiosagedusalades 1,5 GHz ja 1,6 GHz töötavate ja kõne- ja/või andmeedastust võimaldavate liikuva maaside maajaamade (LMES) harmoneeritud standard direktiivi 2014/53/EL artikli 3 lõike 2 oluliste nõuete alusel
                        
                        
                           29. september 2023
                        
                     
                           23.
                        
                        
                           EN 301 908–1 V13.1.1
                           IMT kärgsidevõrgud; Raadiospektrile juurdepääsu harmoneeritud standard; Osa 1: Sissejuhatus ja üldised nõuded
                        
                        
                           29. september 2023
                        
                     
                           24.
                        
                        
                           EN 301 908–14 V13.1.1
                           IMT kärgsidevõrgud; Raadiospektrile juurdepääsu harmoneeritud standard; Osa 14: E-UTRA baasjaamad (BS)
                        
                        
                           29. september 2023
                        
                     
                           25.
                        
                        
                           EN 301 908–15 V11.1.2
                           IMT kärgsidevõrgud; Harmoneeritud standard direktiivi 2014/53/EL artikli 3 lõike 2 oluliste nõuete alusel; Osa 15: E-UTRA FDD repiiterid
                        
                        
                           29. september 2023
                        
                     
                           26.
                        
                        
                           EN 301 908–18 V13.1.1
                           IMT kärgsidevõrgud; Raadiospektrile juurdepääsu harmoneeritud standard; Osa 18: E-UTRA, UTRA ja GSM/EDGE multistandard raadio (MSR) baasjaam (BS)
                        
                        
                           29. september 2023
                        
                     
                           27.
                        
                        
                           EN 302 217–2 V3.2.2
                           Paiksed raadiosüsteemid; Raadioliinide seadmete ja antennide karakteristikud ja nõuded; Osa 2: Raadiosagedusalades 1–86 GHz töötavad digitaalsüsteemid; Raadiospektrile juurdepääsu harmoneeritud standard
                        
                        
                           29. september 2023
                        
                     
                           28.
                        
                        
                           EN 302 296–2 V1.2.1
                           Elektromagnetilise ühilduvuse ja raadiospektri küsimused (ERM); Maapealse digitaalse televisiooniringhäälingusüsteemi (DVB-T) raadiosaateseadmed; Osa 2: Harmoneeritud EN R&TTE direktiivi artikli 3 lõike 2 alusel
                        
                        
                           29. september 2023
                        
                     
                           29.
                        
                        
                           EN 302 480 V2.1.2
                           Süsteemid mobiilsidele lennuki pardal (MCOBA); Harmoneeritud standard direktiivi 2014/53/EL artikli 3.2 oluliste nõuete alusel
                        
                        
                           29. september 2023
                        
                     
                           30.
                        
                        
                           EN 302 567 V1.2.1
                           Lairiba raadiojuurdepääsuvõrgud (BRAN). Raadiosagedusalas 60 GHz töötavad WAS/RLAN süsteemid. Harmoneeritud EN R&TTE direktiivi artikli 3 lõike 2 alusel
                        
                        
                           29. september 2023“